C 24/30
SL
Uradni list Evropske unije
23.1.2023
Stranki v postopku v glavni stvari Pritožnica: Ente Cambiano Società cooperativa per azioni Nasprotna stranka v postopku s kasacijsko pritožbo: Agenzia delle Entrate Vprašanje za predhodno odločanje Ali člen 63 in naslednji, členi 101, 102, 120 in 173 PDEU nasprotujejo nacionalni ureditvi, ki tako kot člen 2(3b) in (3c) decreto-legge 14 febbraio 2016, n.
18, convertito, con modificazioni, dalla legge 8 aprile 2016, n.
49 (uredba-zakon št.
18 z dne 14. februarja 2016, ki je bila s spremembami preoblikovana v zakon z zakonom št.
49 z dne 8. aprila 2016), v različici, ki se uporablja ratione temporis, možnost zadružnih kreditnih bank, katerih lastniški kapital je na dan 31. decembra 2015 presegal dvesto milijonov eurov, da namesto pridružitve skupini svoje bančno poslovanje prenesejo na delniško družbo z dovoljenjem za opravljanje bančne dejavnosti, ki je lahko tudi novoustanovljena, pri čemer svoj statut spremenijo tako, da se izključi izvajanje bančne dejavnosti, in hkrati ohranijo določbe o prevladi vzajemnega namena družbe iz člena 2514 codice civile (civilni zakonik) ter članom zagotovijo storitve, pomembne za ohranjanje odnosa s prevzemno delniško družbo, ter usposabljanje in obveščanje o varčevanju ter spodbujanje programov pomoči, pogojuje z vplačilom 20 odstotkov lastniškega kapitala na dan 31. decembra 2015?
Predlog za sprejetje predhodne odločbe, ki ga je vložilo Verwaltungsgericht Düsseldorf (Nemščina) 8. novembra 2022 – S.Ö./Stadt Duisburg (Zadeva C-684/22) (2023/C 24/39) Jezik postopka: nemščina Predložitveno sodišče Verwaltungsgericht Düsseldorf Stranki v postopku v glavni stvari Tožeča stranka: S.Ö.
Tožena stranka: Stadt Duisburg Vprašanji za predhodno odločanje 1.
Ali člen 20 PDEU nasprotuje predpisu, ki določa, da se v primeru prostovoljne pridobitve (neprivilegiranega) državljanstva tretje države državljanstvo države članice, in s tem državljanstvo Unije, izgubita po samem pravu, če se posamičen preizkus posledic izgube opravi le, če je zadevni tujec predhodno zaprosil za izdajo dovoljenja za ohranitev obstoječega državljanstva in je tej prošnji ugodeno pred pridobitvijo tujega državljanstva? 2.
Če je odgovor na vprašanje 1 nikalen: ali je treba člen 20 PDEU razlagati tako, da v postopku za izdajo dovoljenja za ohranitev obstoječega državljanstva ni mogoče določiti pogojev, ki privedejo do tega, da se presoja posamičnega položaja zadevne osebe in njene družine glede na posledice izgube statusa državljana Unije ne opravi ali pa se jo nadomesti?
Predlog za sprejetje predhodne odločbe, ki ga je vložilo Verwaltungsgericht Düsseldorf (Nemčija) 8. novembra 2022 – N.Ö. in M.Ö./Stadt Wuppertal (Zadeva C-685/22) (2023/C 24/40) Jezik postopka: nemščina Predložitveno sodišče Verwaltungsgericht Düsseldorf